CELEX: 32021D1083
Language: lt
Date: 1624406400000
Title: Politinio ir saugumo komiteto sprendimas (BUSP) 2021/1083 2021 m. birželio 23 d. dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo, kuriuo panaikinamas Sprendimas (BUSP) 2021/6 (EUTM Mali/1/2021)

2021 7 2   
               
               
                  LT
               
               
                  Europos Sąjungos oficialusis leidinys
               
               
                  L 235/12
               
            
         POLITINIO IR SAUGUMO KOMITETO SPRENDIMAS (BUSP) 2021/1083
         2021 m. birželio 23 d.
         dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo, kuriuo panaikinamas Sprendimas (BUSP) 2021/6 (EUTM Mali/1/2021)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 5 straipsnį,
         kadangi:
         
                     (1)
                  
                  
                     pagal Sprendimo 2013/34/BUSP 5 straipsnio 1 dalį Taryba įgaliojo Politinį ir saugumo komitetą (PSK) priimti sprendimus dėl EUTM Mali politinės priežiūros ir strateginio vadovavimo jai, įskaitant sprendimus dėl vėlesnių ES misijos pajėgų vadų skyrimo;
                  
               
                     (2)
                  
                  
                     2020 m. gruodžio 15 d. PSK priėmė Sprendimą (BUSP) 2021/6 (2), kuriuo EUTM Mali ES misijos pajėgų vadu paskirtas brigados generolas Fernando Luis GRACIA HERREIZ;
                  
               
                     (3)
                  
                  
                     2021 m. balandžio 12 d. Vokietija pasiūlė EUTM Mali ES misijos pajėgų vadu skirti brigados generolą Jochen DEUER, kuris nuo 2021 m. liepos 7 d. pakeistų brigados generolą Fernando Luis GRACIA HERREIZ;
                  
               
                     (4)
                  
                  
                     2021 m. gegužės 12 d. ES karinis komitetas tam pasiūlymui pritarė;
                  
               
                     (5)
                  
                  
                     todėl turėtų būti priimtas sprendimas dėl brigados generolo Jochen DEUER skyrimo EUTM Mali ES misijos pajėgų vadu nuo 2021 m. liepos 7 d.;
                  
               
                     (6)
                  
                  
                     Sprendimas (BUSP) 2021/6 turėtų būti panaikintas;
                  
               
                     (7)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus. Todėl Danija nedalyvauja priimant šį sprendimą ir jis nėra jai privalomas ar taikomas,
                  
               PRIĖMĖ ŠĮ SPRENDIMĄ:
         
            1 straipsnis
            Brigados generolas Jochen DEUER skiriamas Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vadu nuo 2021 m. liepos 7 d.
         
         
            2 straipsnis
            Sprendimas (BUSP) 2021/6 panaikinamas.
         
         
            3 straipsnis
            Šis sprendimas įsigalioja 2021 m. liepos 7 d.
         
         
            Priimta Briuselyje 2021 m. birželio 23 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 14, 2013 1 18, p. 19.
         
            (2)  2020 m. gruodžio 15 d. Politinio ir saugumo komiteto sprendimas (BUSP) 2021/6 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo, kuriuo panaikinamas Sprendimas (BUSP) 2020/603 (EUTM Mali/2/2020) (OL L 4, 2021 1 7, p. 10).